โบรกฯเล็ง KEX-ACAP-IND-YGG เข้าข่ายเกณฑ์ Cash Balance เริ่ม 4 ม.ค.64
โบรกฯเล็ง KEX-ACAP-IND-YGG เข้าข่ายเกณฑ์ Cash Balance เริ่ม 4 ม.ค.64
30 ธ.ค. 2563

บล.ฟิลลิป (ประเทศไทย) และบล.ทิสโก้ คาดว่า บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX, บริษัท เอเชีย แคปปิตอล กรุ๊ป จำกัด (มหน) หรือ ACAP, บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND และบริษัท อิ๊กดราซิล กรุ๊ป จำกัด (มหาชน) หรือ YGG เป็นหลักทรัพย์ที่จะเข้าข่าย Turnover List สัปดาห์สิ้นสุด 29 ธันวาคม 2563 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 4 มกราคม 2564